Η **Κάρα Τζόσελιν Ντελεβίν** (αγγλικά: Cara Jocelyn Delevingne, γενν. 12 Αυγούστου 1992) είναι Αγγλίδα μοντέλο, ηθοποιός και τραγουδίστρια. Υπέγραψε το πρώτο της συμβόλαιο ως μοντέλο, το 2009, με το πρακτορείο μοντέλων Storm Management. Κέρδισε το βραβείο Μοντέλο της Χρονιάς το 2012 και 2014, από τα Βρετανικά Βραβεία Μόδας.

Ξεκίνησε την υποκριτική της καριέρα, το 2012, με ένα μικρό ρόλο στην ταινία Άννα Καρένινα. Στον χώρο της μόδας είναι γνωστή κυρίως για τα μεγάλα και πυκνά φρύδια της. Έκτος απ' το μόντελινγκ και την υποκριτική, τραγουδάει και παίζει κιθάρα και ντραμς.

Πρώιμα χρόνια
-------------

Γεννήθηκε στην περιοχή Χάμερσμιθ του Λονδίνου και είναι κόρη των Παντόρα Αν Ντελεβίν (το γένος Στίβενς) και Τσαρλς Χάμαρ Ντελεβίν. Έχει δύο μεγαλύτερες αδελφές, τις Κλόι και Πόπι Ντελεβίν καθώς κι έναν ετεροθαλή αδελφό από τον πατέρα της, τον Άλεξ Τζάφι. Μέχρι την ηλικία των δεκαέξι, φοίτησε στο σχολείο θηλέων Φράνσις Χόλαν στο κεντρικό Λονδίνο και συνέχισε στο σχολείο Μπιντέιλς για μια χρονιά, όπου και αποφάσισε να σταματήσει το σχολείο για να ασχοληθεί με το μόντελινγκ, ακολουθώντας την αδελφή της, Πόπι.

Ο νονός της, Νίκολας Κόλεριτζ είναι πρόεδρος της εταιρίας Condé Nast International, που δημοσιεύει πάνω από 100 γνωστά περιοδικά παγκοσμίως (εκ των οποίων Vogue, Glamour, Vanity Fair, GQ κ.α.) ενώ η νονά της, είναι η ηθοποιός Τζόαν Κόλινς.

Ο παππούς της (από την πλευρά της μητέρας της), Σερ Τζόσελιν Στίβενς, είναι ανιψιός του εκδότη γνωστών περιοδικών, Σερ Έντουαρντ Τζορτζ Γουόρις Χάλτον, ενώ η γιαγιά της (από την πλευρά της μητέρας της), Τζέιν Σέφιλντ, ήταν προσωπική βοηθός και ακόλουθος της πριγκίπισσας Μαργαρίτας. Ο προπαππούς της (από την πλευρά του πατέρα της), Χάμαρ Γκρίνγουντ, ήταν Καναδός πολιτικός.

Καριέρα
-------

### Ως μοντέλο

Η Ντελεβίν ξεκίνησε την καριέρα της ως μοντέλο, σε ηλικία 10 ετών, κάνοντας φωτογραφίσεις για διάφορα περιοδικά. Το 2009, υπέγραψε συμβόλαιο με το πρακτορείο μοντέλων  Storm Model Management, του οποίου ιδρύτρια είναι η Ελληνικής καταγωγής Σάρα Δούκα, που είχε ανακαλύψει και την Κέιτ Μος. Το 2011, η Ντελεβίν πήρε μέρος στην ανοιξιάτικη / καλοκαιρινή καμπάνια της εταιρίας Burberry μαζί με άλλα μοντέλα, όπως η Τζούρνταν Νταν.

Η πρώτη εμφάνιση της Ντελεβίν στην πασαρέλα, έγινε το 2011, συγκεκριμένα στην εβδομάδα μόδας του Λονδίνου, όπου ήταν ένα από τα μοντέλα για την φθινοπωρινή / χειμερινή κολεξιόν της Burberry Prorsum. Ανάμεσα στα μοντέλα αυτής της συλλογής, ήταν και Έντι Κάμπελ (που είναι και πνευματική της αδερφή) αλλά και η Τζούρνταν Νταν.

Η Ντελεβίν έχει εμφανιστεί σε πολλές διαφημιστικές καμπάνιες για διάφορες εταιρίες μόδας & ομορφιάς, όπως H&M (2011), Dominic Jones Jewellery (2012), Blumarine, DKNY, Tom Ford, Yves Saint Laurent, Zara και Chanel.

Το 2012, χαρακτηρίστηκε από την *Vogue* ως "Πρόσωπο Αστέρι" του φθινοπώρου/χειμώνα 2012-2013, αφού εμφανίστηκε στην πασαρέλα για μάρκες, όπως η Shiatzy Chen, Moschino, Jason Wu, Oscar de la Renta, Burberry, Dolce & Gabbana, Fendi, Stella McCartney, DSquared², Lanvin, Givenchyκαι Chanel.

Η Ντελεβίν έχει κοσμήσει το εξώφυλλο της Vogue UK συνολικά τρεις φορές, ενώ έχει κοσμήσει και τα εξώφυλλα της Vogue για Κορέα, Βραζιλία, Αυστραλία, Ιαπωνία και Πορτογαλία. Την σεζόν 2012-2013, ήταν ένα από τα μοντέλα πασαρέλας της Victoria's Secret. Το 2014, η Ντελεβίν πήρε τον τίτλο "Μοντέλο της Χρονιάς" στα βρετανικά βραβεία μόδας, ενώ το 2015, ανακοινώθηκε ότι είναι το νέο στέλεχος της ελβετικής μάρκας ρολογιών TAG Heuer, ενώ το καλοκαίρι της ίδιας χρονιάς, μπήκε και στο εξώφυλλο της αμερικανικής *Vogue*.

Τον Αύγουστο του 2015, δήλωσε την αποστασιοποίηση της από το χώρο του μόντελινγκ, αφού θέλοντας να ασχοληθεί και με την υποκριτική, είχε άγχος και αυτό την επηρέασε στην κατάσταση του δέρματος της.

Προσωπική ζωή
-------------

Έχει δηλώσει δημόσια ότι είναι πανσεξουαλική. Τον Ιούνιο του 2015 επιβεβαίωσε τη σχέση της με την Αμερικανίδα μουσικό Στ. Βίνσεντ, με την οποία χώρισαν τον Σεπτέμβριο του 2016. Τον Ιούνιο του 2019 επιβεβαίωσε ότι βρισκόταν σε σχέση με την ηθοποιό Άσλεϊ Μπένσον για πάνω από ένα χρόνο. Ντελεβίν και Μπένσον χώρισαν τον Απρίλιο του 2020.

Τον Οκτώβριο του 2015, μίλησε δημόσια για την κατάθλιψη, η οποία ξεκίνησε στην ηλικία των 15, όταν ανακάλυψε τον εθισμό της μητέρας της στα ναρκωτικά. Το 2017, αποκάλυψε σε συνέντευξη της ότι πάσχει επίσης από διαταραχή ελλειμματικής προσοχής και υπερκινητικότητας.

Ο νονός της, Νίκολας Κόλεριτζ είναι πρόεδρος της εταιρίας Condé Nast International, που δημοσιεύει πάνω από 100 γνωστά περιοδικά παγκοσμίως (εκ των οποίων Vogue, Glamour, Vanity Fair, GQ κ.α.) ενώ η νονά της, είναι η ηθοποιός Τζόαν Κόλινς.

Ο παππούς της (από την πλευρά της μητέρας της), Σερ Τζόσελιν Στίβενς, είναι ανιψιός του εκδότη γνωστών περιοδικών, Σερ Έντουαρντ Τζορτζ Γουόρις Χάλτον, ενώ η γιαγιά της (από την πλευρά της μητέρας της), Τζέιν Σέφιλντ, ήταν προσωπική βοηθός και ακόλουθος της πριγκίπισσας Μαργαρίτας. Ο προπαππούς της (από την πλευρά του πατέρα της), Χάμαρ Γκρίνγουντ, ήταν Καναδός πολιτικός.

Φιλμογραφία
-----------

### Ταινίες

| Χρονιά | Τίτλος | Ρόλος | Σημειώσεις |
| --- | --- | --- | --- |
| 2012 | Anna Karenina | Πριγκίπισσα Σοροκίνα | Δευτερεύων ρόλος |
| 2014 | The Face of an Angel | Μέλανι | Πρωταγωνίστρια |
| 2015 | Paper Towns | Μάργκο Ροθ Σπίγκελμαν | Πρωταγωνίστρια |
| Pan | Γοργόνα | Δευτερεύων ρόλος |
| 2016 | Kids in Love | Βαϊόλα | Δευτερεύων ρόλος |
| Suicide Squad | Δρ. Τζουν Μουρ | Πρωταγωνίστρια |
| 2017 | Valerian and the City of a Thousand Planets | Λορελάιν | Πρωταγωνίστρια |
| Tulip Fever | Αννέτ | Βασικός ρόλος |
| 2018 | London Fields | Καθ Τάλεντ | Βασικός ρόλος |
| Her Smell | Κέισι | Πρωταγωνίστρια |

### Τηλεόραση

| Χρονιά | Τίτλος | Ρόλος | Σημειώσεις |
| --- | --- | --- | --- |
| 2014 | Playhouse Presents | Κλόι | Επεισόδιο: "Timeless" |
| 2019 | Carnival Row | Βίγκνετ Στόουνμος |  |
| Running Wild with Bear Grylls | Η Ίδια |  |

  

### Βιντεοπαιχνίδια

| Χρονιά | Τίτλος | Ρόλος | Σημειώσεις |
| --- | --- | --- | --- |
| 2013 | *Grand Theft Auto V* | Non-Stop-Pop FM DJ (η ίδια) | Φωνή |

Παραπομπές
----------

1. ↑  Darryl Roger Lundy: (Αγγλικά) *The Peerage*.
2. ↑  Haynes, Gavin (10 Απριλίου 2013). «A Moron's Guide to Cara Delevingne». *Vice*. Ανακτήθηκε στις 3 Μαΐου 2014.
3. ↑  «Cara Delevingne Raises Eyebrows: A Look at Her Best Feature in GIFs». Αρχειοθετήθηκε από το πρωτότυπο στις 2015-07-02.. Ανακτήθηκε στις 2015-06-29.
4. ↑  «Cara Delevingne Spits a Sick Freestyle Beatbox». The Tonight Show Starring Jimmy Fallon. Ανακτήθηκε στις 20 Ιουλίου 2015.
5. ↑  Jones, Ellen E (2014-02-21). «Why Britain's most successful model Cara Delevingne is the face of the decade». *The Independent*. Αρχειοθετήθηκε από το πρωτότυπο στις 2015-09-25.. Ανακτήθηκε στις 2014-04-05.
6. ↑  Sowray, Bibby (2013-06-25). «WATCH: Cara Delevingne debuts drumming skills». *The Telegraph*.. Ανακτήθηκε στις 2014-04-05.
7. ↑  «Cara Delevingne on Instagram: "I am so happy to announce that I will be a radio DJ in @rockstargames new GTA V coming soon! Tune in! Woop woop"». *Instagram*. Ανακτήθηκε στις 15 Μαΐου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305857352
* LCCN: nb2015001330
* ISNI: 0000 0004 2337 9498
* GND: 1080533370
* SUDOC: 221554394
* BNF: cb17022719c (data)
* MusicBrainz: abc8ba85-0a27-4eaa-9813-19414a454c54
* NDL: 001152202
* NKC: xx0200519
* BNE: XX5404815

 |

 |